
ТАЛДАМАЛЫҚ АНЫҚТАМА
[bookmark: _GoBack]Аққыр ауылдық округі әкімі аппаратының «Аққыр  ауылдық клубы» коммуналдық мемлекеттік қазыналық кәсіпорнының қызметіне жүргізілген сыбайлас жемқорлық тәуекелдерін ішкі талдау нәтижелері бойынша 

Аққыр ауылы                                                                       30 қыркүйек 2026 жыл     

КІРІСПЕ БӨЛІМІ:
1. Сыбайлас жемқорлық тәуекелдеріне ішкі талдау объектісі болып, Аққыр ауылдық округі әкімі аппаратының «Аққыр ауылдық клубы» коммуналдық мемлекеттік қазыналық кәсіпорнының қызметі (әрі қарай – Кәсіпорын) табылады.
2. Сыбайлас жемқорлық тәуекелдеріне ішкі талдау Қазақстан Республикасы Мемлекеттік қызмет істері және сыбайлас жемқорлыққа қарсы іс-қимыл агенттігі Төрағасының 2016 жылғы 19 қазандағы №12 бұйрығымен бекітілген Сыбайлас жемқорлық тәуекелдеріне ішкі талдау жүргізудің үлгілік қағидаларына сәйкес жүргізілді.
3. Сыбайлас жемқорлық тәуекелдеріне ішкі талдау кәсіпорын басшысының 2026 жылғы 25 тамыздағы  №25  бұйрығымен құрылған төмендегі  жұмыс тобы құрамымен жүргізілді: 
Куттыбаева Майра Келдибековна  - кәсіпорын  басшысы, топ жетекшісі;
Жұбанова  Садуғаш Қыдырбекқызы – кәсіпорын әдіскері, топ мүшесі;                              
Сайлау Мадияр Саматұлы – кәсіпорын үйірме жетекшісі, топ мүшесі. 
	4. Сыбайлас жемқорлық тәуекелдеріне ішкі талдау 2026 жылдың 
01-30 қыркүйек аралығында жүргізілді.
	5. Сыбайлас жемқорлық тәуекелдерін ішкі талдаумен 2025 жылдың маусым айы - 2026 жылдың тамыз айы аралығындағы кезең қамтылды.
	6. Кәсіпорынның басшысы М.Куттыбаеваға  сыбайлас жемқорлық тәуекелдеріне ішкі талдау жүргізу және жұмыс нәтижелері үшін басшылық, үйлестіру және жауапкершілік жүктелді.

І.Талдау келесі бағыттар бойынша жүргізілді:
1) Кәсіпорынның қызметін қозғайтын нормативтік құқықтық актілерде (әрі қарай - НҚА) сыбайлас жемқорлық тәуекелдерін анықтау;
2) Кәсіпорынның ұйымдастырушылық-басқарушылық қызметіндегі сыбайлас жемқорлық тәуекелдерін анықтау.

Талданатын  объект  туралы мәліметтер:
Кәсіпорын қызметінің басты міндеті мәдениет саласында қызмет көрсету болып табылады. Көрсетілген мақсатты іске асыру үшін кәсіпорын келесі қызмет түрлерін жүзеге асырады:
- Қазақстан Республикасында аталып өтетін мерекелерді, концерттерді, фестиваль-конкурстарды, байқауларды, халықтық қолданбалы және бейнелеу өнерілерінің көрмесін ұйымдастыру;
- Семинарлар, конференциялар, көрмелер, және облыстық мәдениет саласындағы даму нысандарын ұйымдастыру;
- Аймақтық, облыстық, республикалық және халықаралық конкурстарға, фестивальдарға қатысу арқылы халық шығармашылығының үздік ұжымдарын насихаттау;
- Мәдени-демалыс қызмет орталығы саласында ұлттық мәдениеттің дамуына және сақталуына бағытталған әр түрлі мәдени акциялар, бағдарламалар мен инновациялық жобаларды қолдау.
	Мекенжайы: Жалағаш ауданы, Аққыр ауылдық округі, Аққыр ауылы, Ы.Ақмырзаев көшесі , №39 .
ІІ.Кәсіпорынның қызметінде, оны ұйымдастыру-басқару қызметін реттейтін құқықтық актілер мен ішкі құжаттарға сыбайлас жемқорлық тәуекелдерін анықтау.
Сыбайлас жемқорлық тәуекелдерін ішкі талдау жұмыс тобы кодекстерді, заңдарды, нормативтік құқықтық актілерді, кәсіпорын өз қызметінде басшылыққа алатын құқықтық актілерді зерделеді.
- Қазақстан Республикасының Конституциясы;
- Қазақстан Республикасының Еңбек Кодексі;
- Қазақстан Республикасының Бюджет кодексі;
	- Қазақстан Республикасының Салық кодексі;
	- «Мемлекеттік мүлік туралы» Қазақстан Республикасының 2011 жылғы 
1 наурыздағы №413-IV Заңы;
	- «Сыбайлас жемқорлыққа қарсы іс-қимыл туралы» 2015 жылғы 
18 қарашадағы №410-V Қазақстан Республикасы Заңы; 
- «Мәдениет туралы» Қазақстан Республикасының Заңы;
- Қазақстан Республикасы Әкімшілік рәсімдік-процестік кодексі (Қазақстан Республикасының 2020 жылғы 29 маусымдағы №350-VI Кодексі);
	- Қазақстан Республикасының Азаматтық кодексi;
- «Қазақстан Республикасындағы жергілікті мемлекеттік басқару және 
өзін-өзі басқару туралы» Қазақстан Республикасының Заңы;
- «Арал өңіріндегі экологиялық қасірет салдарынан зардап шеккен азаматтарды әлеуметтік қорғау туралы» Қазақстан Республикасының 1992 жылғы 30 маусымдағы Заңы;
- «Қазақстан Республикасының шегінде мемлекеттік бюджет қаражаты есебінен ұсталатын мемлекеттік мекемелер қызметкерлерінің, сондай-ақ Қазақстан Республикасы Парламенті депутаттарының қызметтік іссапарлары туралы қағидаларды бекіту туралы» Қазақстан Республикасы Үкіметінің 2000 жылғы 
22 қыркүйектегі №1428 қаулысы; 
- «Азаматтық қызметшілерге, мемлекеттік бюджет қаражаты есебінен ұсталатын ұйымдар қызметкерлеріне, қазыналық кәсіпорындар қызметкерлеріне еңбекақы төлеу жүйесі туралы» Қазақстан Республикасы Үкіметінің  2015 жылғы  31 желтоқсандағы  №1193 қаулысы; 
- «Бюджет қаражаты есебінен, оның ішінде Шет мемлекеттерге қызметтік                  іс-сапарларға арналған шығыстарды өтеу қағидаларын бекіту туралы» Қазақстан Республикасы Үкіметінің 2018 жылғы 11 мамырдағы №256 қаулысы.
НҚА зерделеу нәтижесінде оларды сәйкессіздіктер мен сыбайлас жемқорлық тәуекелдер тудыратын деректер анықталмады.  

ІІІ. Персоналды басқару, оның ішінде сыбайлас жемқорлық тәуекелдеріне шалдыққан лауазымдарды айқындау.
3.1. Кадрлық құрам бойынша.
	2025 жылықызметкерлерді басқару: штаттық бірлік бойынша - 11;  қызметкерлер саны -11.  Оның ішінде  шығармашылық қызметкерлер-4;  есепші-1. 
6- тех қызметкерлер жұмыс жасайды. 	
2026 жылы қызметкерлерді басқару: штаттық бірлік бойынша - 11;  қызметкерлер саны -11.  Оның ішінде  шығармашылық қызметкерлер- 4,  есепші-1,
6-тех қызметкер жұмыс жасайды.
Теріс себептермен жұмыстан шығарылған қызметкерлер жоқ. Мекемеде кәсіби біліктіліктерін көтеру бойынша қайта даярлау курстарына жіберу және санаттарын көтерудің кестесі мен уақыты сақталған. Еңбек тәртібін бұзушылық фактілері  тіркелмеген.
Талдау жүргізілу кезінде сыбайлас жемқорлыққа қарсы заң бұзғандығы үшін сотталған немесе қылмыстық іс жасағандарды жұмысқа қабылдау фактілері анықталмаған. 
        2025 жылдың маусым-желтоқсан және 2026 жылдың қаңтар-тамыз аралығында кәсіпорында «Сыбайлас жемқорлыққа қарсы іс-қимыл туралы»  Қазақстан  Республикасы Заңымен белгіленген  шектеулерді сақтамау фактілері анықталған жоқ. 

Сыбайлас жемқорлық тәуекелдеріне шалдыққан лауазымдар тізімі
	Сыбайлас жемқорлық тәуекеліне шалдыққан лауазым
	Сыбайлас жемқорлық тәуекелдері бар лауазымдық өкілеттіктер
	Сыбайлас
жемқорлық
тәуекелдері
	Сыбайлас жемқорлық тәуекелдерінің деңгейі

	Кәсіпорын 
басшысы
	Тәртіптік теріс қылықтың түрін анықтау
	 Қазақстан Республикасының Еңбек кодексінің 64-бабына сәйкес тәртіптік теріс қылықтың түрлерін айқындап, нәтижесімен тәртіптік жаза қолдану көзделген. 
  Мәселен, жұмыскер тәртіптік теріс қылық жасаған сәтте алынбаған тәртіптік жазасы болса, заңнама талаптарына сәйксе қатаң жазалар қолдану көрсетілген. Алайда, бұл талапты қасақана немесе абайсыздан есепке алмаған жағдайда қызметкерге жеңіл тәртіптік жаза қолдануға мүмкіндік туындайды.
	 төмен




ІV.Мүдделер қақтығысын реттеу.
2025 жылы және 2026 жылдың қаңтар-тамыз айында кәсіпорында мүдделер қақтығысы орын алмаған.
V. Мемлекеттік қызметтер көрсету.
	Кәсіпорынмен мемлекеттік қызметтер көрсетілмейді.

VІ. Рұқсат беру функцияларын іске асыру.
Кәсіпорынмен рұқсат беру функциясы жүзеге асырылмайды.

VІІ. Бақылау функцияларын жүзеге асыру:
Кәсіпорынмен бақылау функцияларын жүзеге асырылмайды.

VІІІ.Бюджет және қаржы қаражатын игеру және бөлу.
- 2025 жылы –50017,0 мың теңге , игерілу пайызы 100%.
- 2026 жылға - 43512,0 мың теңге қарастырылған, 8 айда – 39128,0 мың теңге игерілген.

ІХ. Жеке және заңды тұлғалармен шарттар жасасу.
-  2025  жылы – шарт жасалмаған;
-  2026  жылдың қаңтар-тамыз айларында  шарт жасалмаған;

Х. Ақпараттық жүйелерді әзірлеу және пайдалану.
Кәсіпорында 2025 жылдың маусым - 2026 жылдың тамыз айы аралығында ақпаратық жүйе әзірленбеген.
ХІ. Аққыр ауылдық клубының ұйымдастырушылық – басқару қызметінен туындайтын өзге де мәселелер.
11.1. Жалпы құжат айналымы:
-  2025 жылдың маусым – желтоқсан аралығында жалпы құжат саны – 62. (кіріс-45,шығыс-17). Мекеме басшысы –  25 бұйрық шығарды. 
- 2026 жылдың қаңтар-тамыз айларында жалпы құжат саны – 65. (кіріс-33, шығыс-32).Қаңтар-тамыз  айларында  арыз шағымдар түскен жоқ. Мекеме басшысы – 33  бұйрық шығарды.

Өтініштер бойынша:
2025 жылдың маусым – желтоқсан, 2026 жылдың қаңтар - тамыз аралығында өтініштер түспеген.

Тәртіптік  жауапкершілікке  қатысты.
	2025 жылдың маусым-желтоқсан айлары аралығында қызметкерлерге тәртіптік жазалар қолданылмаған.
	2026 жылдың қаңтар – тамыз айлары аралығында қызметкерлерге тәртіптік жазалар қолданылмаған.

  11.2. Сыбайлас жемқорлыққа қарсы мәдениетті қалыптастыру бойынша:

	2025 жылғы 17 қыркүйек және 27  қарашада сыбайлас жемқорлықтың алдын алу және оған қарсы іс-қимыл мәселелері бойынша түсіндірме жұмыстарын жүргізу мақсатында кәсіпорында дөңгелек үстел ұйымдастырылып өткізілді. Іс-шараға кәсіпорын қызметкерлері қатысып, сыбайлас жемқорлықтың қоғам дамуына тигізетін кері әсері, оның алдын алу жолдары және әрбір азаматтың заң талаптарын сақтаудағы жауапкершілігі жөнінде кеңінен сөз қозғалды. Дөңгелек үстел барысында қызметкерлерге Қазақстан Республикасының сыбайлас жемқорлыққа қарсы заңнамасының негізгі талаптары түсіндіріліп, қызметтік әдеп нормаларын сақтау, мүдделер қақтығысына жол бермеу, ашықтық пен адалдық қағидаттарын ұстанудың маңыздылығы атап өтілді.
	2026 жылы 27 наурызда Аққыр ауылдық  клубының  ұйымдастыруымен  «Жемқорлықсыз жарқын болашақ»  атты   дөңгелек  үстел  өткізілді.  Шараның мақсаты қоғамдағы сыбайлас жемқорлық көріністеріне қарсы көзқарас қалыптастыру, жастарға адалдық пен әділеттілік туралы түсінік беру, жемқорлықтың салдары туралы мағлұмат беру. Дөңгелек үстелге  ауылдық клуб, әкімшілік  қызметкерлері,   ауыл тұрғындары және жастарқатысты. Өткізілген  дөңгелек  үстел  барысында профилактикалық  шаралар  туралы  баяндама  оқылды және шараға қатысушылар сыбайлас жемқорлықтың басталу себептері, оның алдын алу жолдары туралы ой бөлісті. Қатысушылар өз құқықтары мен міндеттері туралы сұрақтар қойып, мамандардан нақты жауаптар алды. елімізде  орын  алып  жатқан  сыбайлас  жемқорлық  құқық  бұзушылығы  туралы  түсіндіріліп.  Сыйбайлас  жемқорлықпен  күресуге  бағыт-бағдар  берілді. 
	2026 жылы 15 маусымда  сыбайлас жемқорлықтың алдын алу, қоғамда адалдық пен әділдік қағидаттарын насихаттау мақсатында «Жемқорлықсыз қоғам құру — ортақ міндет» тақырыбында дөңгелек үстел ұйымдастырылды.
Іс-шара барысында комплаенс - офицері С.Жұбанова баяндама оқып,  сыбайлас жемқорлықтың қоғамға тигізетін кері әсері, оның алдын алу жолдары және заң талаптарын сақтау мәселелері жөнінде пікір алмасты. Сонымен қатар, адал еңбек ету, азаматтық жауапкершілік пен парасаттылық құндылықтарын қалыптастырудың маңыздылығы кеңінен талқыланды.
	Дөңгелек үстелге қатысушылар өз ойларын ортаға салып, жемқорлыққа қарсы мәдениетті қалыптастыру әр азаматтың міндеті екенін атап өтті.
Талдау нәтижесінде Кәсіпорын қызметінде қолданылатын нормативтік-құқықтық актілерде және ұйымдастырушылық-басқарушылық қызметіндегі сыбайлас жемқорлық тәуекелдерін тудыратын сәйкессіздіктерді жою бойынша
ҰСЫНЫМДАР:
	1. Сыбайлас  жемқорлық тәуекелдерін жою бойынша:
	1.1. «Сыбайлас жемқорлыққа қарсы іс-қимыл туралы» Қазақстан РеспубликасыЗаңының талаптарын сақтау мақсатында құқықтық оқытулар, іс-шаралар ұйымдастыру.
          1.2. Қызмет барысында туындайтын сыбайлас жемқорлық тәуекелдерін дер кезінде  анықтап, жою бойынша тиісті шаралар қабылдау.
          1.3. Қолданыстағы нормативтік құқықтық актілерге тұрақты түрде зерделеу жүргізіп, сыбайлас жемқорлық тәуекелдерін тудыратын сәйкессіздіктерді анықтау.
          2. Сыбайлас жемқорлық құқық бұзушылықтар жасауға ықпал ететін себептер мен жағдайларды жою жөніндегі іс-шаралар жоспарын құру.

	«КЕЛІСІЛДІ»

	Кәсіпорын басшысы                                          М. Куттыбаева 

                                  Әдіскер                                          С. Жұбанова 

                 Үйірме жетекшісі                                          М.Сайлау
Қарау және тиісті шаралар қабылдау үшін ұсынылды:


  Кәсіпорын басшысы                                 	М. Куттыбаева





















«БЕКІТЕМІН»
«Аққыр ауылдық  клубы»
 КМҚК  басшысы
                                                                                  __________ М. Куттыбаева
2 қазан 2026 жыл


Сыбайлас  жемқорлық  тәуекелдерін ішкі талдау нәтижелері бойынша анықталған сыбайлас жемқорлық құқық бұзушылықтар жасауға ықпал ететін себептер мен жағдайларды жою жөніндегі іс-шаралар жоспары
	№
	Ұсыным
	Іс-шара
	Іс-шараны
аяқтау
нысаны
	Орындаушылар
	Іс-шараны
орындау
мерзімі

	1
	«Сыбайлас жемқорлыққа қарсы іс-қимыл туралы» Қазақстан Республикасы Заңының талаптарын сақтау мақсатында құқықтық оқытулар, іс-шаралар ұйымдастыру
	 Құқықтық оқытулар, іс-шаралар ұйымдастыру
	 Хаттамалар, әлеуметтік желіде жарияланым

	«Аққыр ауылдық клубы» КМҚК
	2026 жыл ішінде

	2
	Қызмет барысында туындайтын сыбайлас жемқорлық тәуекелдерін дер кезінде анықтап, жою бойынша тиісті шаралар қабылдау
	 Анықталған сыбайлас жемқорлық тәуекелдері бойынша ұсынымдар жолдау
	Анықталған сыбайлас жемқорлық тәуекелдері бойынша жолданған ұсыным хат
	«Аққыр  ауылдық клубы» КМҚК
	 2026 жыл ішінде

	3
	Қолданыстағы нормативтік құқықтық актілерге тұрақты түрде зерделеу жүргізіп, сыбайлас жемқорлық тәуекелдерін тудыратын сәйкессіздіктерді анықтау
	Анықталған сәйкессіздіктер бойынша ұсынымдар жолдау
	Анықталған сәйкессіздіктер бойынша жолданған ұсыным хат
	 «Аққыр  ауылдық клубы» КМҚК
	2026 жыл ішінде



